ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση του εσωτερικού κανονισμού οργάνωσης και λειτουργίας του Ταμείου Καινοτομίας
Εθνικής Άμυνας της ανώνυμης εταιρείας με
την επωνυμία «ΕΛΛΗΝΙΚΟ ΚΕΝΤΡΟ ΑΜΥΝΤΙΚΗΣ
ΚΑΙΝΟΤΟΜΙΑΣ».
Έγκριση του εσωτερικού κανονισμού οργάνωσης και λειτουργίας του Ταμείου Ανάπτυξης
Εθνικής Άμυνας της ανώνυμης εταιρείας με την
επωνυμία «ΕΛΛΗΝΙΚΟ ΚΕΝΤΡΟ ΑΜΥΝΤΙΚΗΣ
ΚΑΙΝΟΤΟΜΙΑΣ».
ΑΠΟΦΑΣΕΙΣ
Αριθμ. 14
(1)
Έγκριση του εσωτερικού κανονισμού οργάνωσης και λειτουργίας του Ταμείου Καινοτομί-
ας Εθνικής Άμυνας της ανώνυμης εταιρείας με
την επωνυμία «ΕΛΛΗΝΙΚΟ ΚΕΝΤΡΟ ΑΜΥΝΤΙΚΗΣ
ΚΑΙΝΟΤΟΜΙΑΣ».
O ΥΠΟΥΡΓΟΣ ΕΘΝΙΚΗΣ ΑΜΥΝΑΣ
Έχοντας υπόψη:
1. Την παρ. 4 του άρθρου 78 του ν. 5110/2024 «Ίδρυση
Ελληνικού Κέντρου Αμυντικής Καινοτομίας, εκσυγχρονισμός θεσμικού πλαισίου των Ανωτάτων Στρατιωτι-
κών Εκπαιδευτικών Ιδρυμάτων, σύσταση Κοινού Σώματος Πληροφορικής στις Ένοπλες Δυνάμεις και λοιπές
διατάξεις» (Α’ 75).
2. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
3. Την από 13.01.2025 πρόταση του Διοικητικού Συμβουλίου του ΕΛΚΑΚ.
4. Την υπ’ αρ. 22/2025 εισηγητική έκθεση του Προϊσταμένου των Οικονομικών Υπηρεσιών του Υπουργεί-
ου Εθνικής Άμυνας, από την οποία προκύπτει ότι από
τις διατάξεις της παρούσας δεν προκαλείται δαπάνη σε
βάρος του κρατικού προϋπολογισμού.
5. Το γεγονός ότι οι διατάξεις της παρούσας δεν
αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ,
αποφασίζουμε:
Άρθρο 1
Σκοπός
1. Πλέον των σκοπών που ορίζονται στο Καταστατικό
του ΕΛΚΑΚ, το «Ταμείο Καινοτομίας Εθνικής Άμυνας»,
εφεξής «Ταμείο», χρηματοδοτεί:
α) Δράσεις για την ανάπτυξη του εγχώριου οικοσυστήματος αμυντικής καινοτομίας,
β) δράσεις στο πλαίσιο λειτουργίας του ΕΛΚΑΚ ως
Γραφείου Μεταφοράς Τεχνολογίας και
γ) έργα έρευνας και ανάπτυξης τα οποία χαρακτηρίζονται από την Επενδυτική Επιτροπή του Ταμείου ως
υψηλού κινδύνου.
2. Σε ειδικές περιπτώσεις, το Ταμείο μπορεί να
χρηματοδοτήσει:
α) Διακρατικά προγράμματα, συμπεριλαμβανομένων
των Διακρατικών Ολοκληρωμένων Προγραμμάτων
Ερευνητικής και Αναπτυξιακής Συνεργασίας,
β) επακόλουθες συμβάσεις προμήθειας περιορισμένης ποσότητας προϊόντων, τα οποία προέκυψαν από
την εκτέλεση και ολοκλήρωση συμβάσεων έρευνας και
ανάπτυξης, με αναθέτουσα αρχή το ΕΛΚΑΚ και
γ) έργα έρευνας και ανάπτυξης, τα οποία περιλαμβάνουν πληροφορίες, η αποκάλυψη των οποίων σε μη
εξουσιοδοτημένους φορείς είναι αντίθετη προς τα ουσιώδη συμφέροντα ασφαλείας της Χώρας.
3. Στις περιπτώσεις της παρ. 2 ανωτέρω, το ποσό της
χρηματοδότησης επιστρέφεται στο Ταμείο από το ποσό
της ετήσιας επιχορήγησης που λαμβάνει το ΕΛΚΑΚ βάσει
των ετησίων πιστώσεων που εγγράφονται στο εξοπλιστικό πρόγραμμα προμηθειών του Υπουργείου Εθνικής
Άμυνας.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
23 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 146
23.01.2025 15:17:32
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 146/23.01.2025
Άρθρο 2
Επενδυτική επιτροπή
Στο πλαίσιο του καθορισμού της στρατηγικής επενδύσεων και της έγκρισης των χρηματοδοτήσεων του
Ταμείου, στο έργο της Επενδυτικής Επιτροπής συμπεριλαμβάνεται:
α) Η συμμετοχή στη διαμόρφωση της πολιτικής διαχείρισης χρηματοδοτικών και μη χρηματοδοτικών
εργαλείων του Ταμείου,
β) η αρχική αξιολόγηση, η εισήγηση επισταμένης έρευνας, η εκτίμηση του συνολικού οφέλους και του επιπέ-
δου τεχνολογικής ετοιμότητας του προϊόντος και η εν
συνεχεία υποβολή θετικής ή αρνητικής εισήγησης στο
Διοικητικό Συμβούλιο του ΕΛΚΑΚ, επί των προτάσεων
χρηματοδοτικής και μη χρηματοδοτικής στήριξης που
υποβάλλουν από κοινού οι αρμόδιες Διευθύνσεις του
ΕΛΚΑΚ,
γ) η παροχή γνώμης στο Διοικητικό Συμβούλιο του
ΕΛΚΑΚ σχετικά με τα χρηματικά ποσά που περιλαμβάνονται στον προϋπολογισμό εξόδων του Ταμείου για τη
χρηματοδότηση των δράσεων των περ. α και β της παρ. 1
του άρθρου 1 της παρούσας,
δ) η μέριμνα και η υποβολή προτάσεων προς το Διοικητικό Συμβούλιο του ΕΛΚΑΚ για την εξασφάλιση της
βιωσιμότητας του Ταμείου και
ε) η συνεχής αποτίμηση της χρηματοοικονομικής θέσης του Ταμείου.
Άρθρο 3
Λειτουργία
1. Το Ταμείο χρηματοδοτεί:
α) Άμεσα τις δαπάνες των δράσεων των περ. α) και β)
της παρ. 1 του άρθρου 1,
β) τους οικονομικούς φορείς που έχουν καταστεί ανάδοχοι έργου έρευνας και ανάπτυξης ή επακόλουθων
συμβάσεων προμήθειας με αναθέτουσα αρχή το ΕΛΚΑΚ,
με τη χρήση των κάτωθι χρηματοδοτικών εργαλείων:
βα) Συγχρηματοδότηση σε συνεργασία με πιστωτικά
ή χρηματοδοτικά ιδρύματα,
ββ) παροχή εγγυήσεων υπέρ των ανάδοχων για την
κάλυψη υποχρεώσεών τους έναντι πιστωτικών ή χρηματοδοτικών ιδρυμάτων και
βγ) κατ’ εξαίρεση άμεση χρηματοδότηση, στην οποία
περιλαμβάνεται και η επιχορήγηση, κατόπιν ειδικής
αιτιολόγησης.
2. Για την εξυπηρέτηση του ως άνω σκοπού το ΕΛΚΑΚ
συνάπτει συμβάσεις και μνημόνια συνεργασίας με
πιστωτικά ή χρηματοδοτικά ιδρύματα.
3. Οι πόροι του Ταμείου κατατίθενται σε έναν ή
περισσότερους λογαριασμούς πιστωτικών ιδρυμάτων
της ημεδαπής. Η εξουσία διενέργειας κινήσεων των τραπεζικών λογαριασμών ανήκει στα μέλη της Εκτελεστικής
Επιτροπής του ΕΛΚΑΚ, εκτός εάν αποφασίσει διαφορετικά το Διοικητικό Συμβούλιο.
4. Η διενέργεια πληρωμών και η ανάκτηση αχρεωστήτως καταβληθέντων ποσών, πραγματοποιείται σύμφωνα
με τα καθοριζόμενα στα έγγραφα των επιμέρους συμβάσεων και τις προβλέψεις της υφιστάμενης νομοθεσίας.
Οι πληρωμές διενεργούνται από το Λογιστήριο του
ΕΛΚΑΚ.
5. Η διαχειριστική χρήση του Ταμείου ταυτίζεται με το
ημερολογιακό έτος.
6. Τα θετικά χρηματικά υπόλοιπα στο τέλος κάθε οικονομικού έτους παραμένουν στο Ταμείο και μεταφέρονται
στο επόμενο οικονομικό έτος.
7. Τα λειτουργικά έξοδα του Ταμείου καλύπτονται από
τα έσοδα, τα οποία προκύπτουν από τις αμοιβές διαχείρισης που καταβάλλονται στο ΕΛΚΑΚ, για τη διαχείριση
του συνόλου των κεφαλαίων αυτού και του Ταμείου. Με
απόφαση του Διοικητικού Συμβουλίου του ΕΛΚΑΚ καθορίζεται το ποσοστό των ως άνω αμοιβών, το οποίο δεν
μπορεί να υπερβαίνει το επτά τοις εκατό (7%) επί των
διαχειριζόμενων κεφαλαίων.
8. Με απόφαση του Διοικητικού Συμβουλίου του
ΕΛΚΑΚ κατόπιν εισήγησης της αρμόδιας Διεύθυνσης
του ΕΛΚΑΚ, εγκρίνεται η πολιτική διαχείρισης χρηματοδοτικών και μη χρηματοδοτικών εργαλείων του
Ταμείου.
Άρθρο 4
Κατηγορίες εξόδων
1. Οι δραστηριότητες των οποίων οι δαπάνες καλύπτονται από πόρους του Ταμείου αφορούν ιδίως:
α) Υποχρεώσεις του ΕΛΚΑΚ στο πλαίσιο χρηματοδότησης δράσεων για την ανάπτυξη του εγχώριου οικοσυ-
στήματος αμυντικής καινοτομίας, όπως η διαχείριση μη
χρηματοδοτικών εργαλείων (προγράμματα επιταχυντών
και θερμοκοιτίδων καινοτομίας, παροχή συμβουλευτικής υποστήριξης) και η διενέργεια δράσεων καινοτομίας,
ημερίδων ή σεμιναρίων,
β) υποχρεώσεις του ΕΛΚΑΚ στο πλαίσιο λειτουργίας
του ως Γραφείου Μεταφοράς Τεχνολογίας, όπως η χορήγηση υποτροφιών για την εκπόνηση διδακτορικών
διατριβών και μετα-διδακτορικών μελετών σε Ανώτατα
Εκπαιδευτικά Ιδρύματα και Ανώτατα Στρατιωτικά Εκπαιδευτικά Ιδρύματα για αντικείμενα ενδιαφέροντος
Ενόπλων Δυνάμεων και η χρηματοδότηση αγοράς εργαστηριακών υποδομών και ερευνητικού εξοπλισμού
για Ανώτατα Στρατιωτικά Εκπαιδευτικά Ιδρύματα και
γ) υποχρεώσεις του ΕΛΚΑΚ στο πλαίσιο διαχείρισης
χρηματοδοτικών εργαλείων, όπως δανειακά προϊόντα,
προϊόντα εγγυοδοσίας, επιστρεπτέες προκαταβολές,
οιονεί ίδια κεφάλαια ή συνδυασμό αυτών.
2. Για την ανάληψη ενεργειών χρηματοδότησης των
ανωτέρω δραστηριοτήτων απαιτείται η προγενέστερη
έκδοση σχετικής απόφασης από το αρμόδιο όργανο του
ΕΛΚΑΚ.
Άρθρο 5
Κατάρτιση προϋπολογισμού
1. Η αρμόδια Διεύθυνση του ΕΛΚΑΚ υποβάλλει στο
Διοικητικό Συμβούλιο του ΕΛΚΑΚ σχέδιο του ετήσιου
ταμειακού προϋπολογισμού του Ταμείου, στο οποίο
αποτυπώνονται τα αναμενόμενα έσοδα και το μέγιστο
ύψος των εξόδων του επομένου, από το έτος σύνταξης,
οικονομικού έτους.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 146/23.01.2025
2. Το τμήμα εξόδων του σχεδίου του προϋπολογισμού
αποτελείται από αντίστοιχα τμήματα, ανάλογα με τις κατηγορίες εξόδων του άρθρου 4 της παρούσας.
3. Ο προϋπολογισμός του Ταμείου ενσωματώνεται στο
γενικό προϋπολογισμό του ΕΛΚΑΚ, λαμβάνοντας υπόψη
το λογιστικό σχέδιο της εταιρείας.
4. Είναι δυνατή η τροποποίηση του προϋπολογισμού
του Ταμείου κατόπιν απόφασης του Διοικητικού Συμβουλίου του ΕΛΚΑΚ.
Άρθρο 6
Κατάρτιση απολογισμού
1. Η αρμόδια Διεύθυνση του ΕΛΚΑΚ υποβάλλει στο
Διοικητικό Συμβούλιο του ΕΛΚΑΚ τον ετήσιο απολογισμό
του Ταμείου, στο οποίο εμφανίζονται τα αποτελέσματα
της εκτέλεσης του προϋπολογισμού των εσόδων και
των εξόδων του προηγούμενου, από το έτος σύνταξης,
οικονομικού έτους.
2. Τα έσοδα και τα έξοδα κατατάσσονται στον απολογισμό με τον ίδιο τρόπο που κατατάσσονται στον
προϋπολογισμό.
3. Ο απολογισμός του Ταμείου ενσωματώνεται στην
έκθεση που καθορίζεται στην παρ. 3 του άρθρου 10 του
ν. 5110/2024.
Άρθρο 7
Οικονομική διαχείριση - Υποβολή αναφορών
1. Η διαχείριση των οικονομικών του Ταμείου διέπεται
από τις αρχές της διαφάνειας, της ειλικρίνειας και της
χρηστής οικονομικής διαχείρισης.
2. Το Ταμείο υποχρεούται στη συμμόρφωση με το
εφαρμοστέο δίκαιο, συμπεριλαμβανομένων των κανόνων που καλύπτουν τις κρατικές ενισχύσεις.
3. Με μέριμνα της αρμόδιας Διεύθυνσης συντάσσονται
και υποβάλλονται όλες οι αναφορές των οικονομικών
στοιχείων που απαιτούνται για την κατάρτιση των ετήσιων χρηματοοικονομικών καταστάσεων του Ταμείου.
Άρθρο 8
Έλεγχος
Επί της οικονομικής διαχείρισης και των ετήσιων λογαριασμών του Ταμείου διενεργείται τακτικός έλεγχος
από ορκωτούς ελεγκτές - λογιστές. Τα αποτελέσματα
του τακτικού ελέγχου υποβάλλονται στο Διοικητικό Συμβούλιο και είναι μέρος των ετήσιων λογαριασμών του
ΕΛΚΑΚ που υποβάλλονται προς έγκριση στην τακτική
Γενική Συνέλευση.
Άρθρο 9
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 20 Ιανουαρίου 2025
Ο Υπουργός
ΝΙΚΟΛΑΟΣ- ΓΕΩΡΓΙΟΣ  ΔΕΝΔΙΑΣ
Αριθμ. 15
(2)
Έγκριση του εσωτερικού κανονισμού οργάνωσης
και λειτουργίας του Ταμείου Ανάπτυξης Εθνικής Άμυνας της ανώνυμης εταιρείας με την
επωνυμία «ΕΛΛΗΝΙΚΟ ΚΕΝΤΡΟ ΑΜΥΝΤΙΚΗΣ
ΚΑΙΝΟΤΟΜΙΑΣ».
O ΥΠΟΥΡΓΟΣ ΕΘΝΙΚΗΣ ΑΜΥΝΑΣ
Έχοντας υπόψη:
1. Την παρ. 4 του άρθρου 78 του ν. 5110/2024 «Ίδρυση
Ελληνικού Κέντρου Αμυντικής Καινοτομίας, εκσυγχρονισμός θεσμικού πλαισίου των Ανωτάτων Στρατιωτικών
Εκπαιδευτικών Ιδρυμάτων, σύσταση Κοινού Σώματος
Πληροφορικής στις Ένοπλες Δυνάμεις και λοιπές διατάξεις» (Α’ 75).
2. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
3. Την από 13.01.2025 πρόταση του Διοικητικού Συμβουλίου του ΕΛΚΑΚ.
4. Την υπ’ αρ. 9/2025 εισηγητική έκθεση του Προϊσταμένου των Οικονομικών Υπηρεσιών του Υπουργείου
Εθνικής Άμυνας, από την οποία προκύπτει ότι από τις
διατάξεις της παρούσας δεν προκαλείται δαπάνη σε βάρος του κρατικού προϋπολογισμού.
5. Το γεγονός ότι οι διατάξεις της παρούσας δεν
αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ,
αποφασίζουμε:
Άρθρο 1
Σκοπός
Στο πλαίσιο επίτευξης του σκοπού που ορίζεται στο
Καταστατικό του ΕΛΚΑΚ, το «Ταμείο Ανάπτυξης Εθνικής
Άμυνας», εφεξής «Ταμείο»:
α) Συνεπενδύει με ίσους όρους έμμεσα, σε επιχειρήσεις που δραστηριοποιούνται στον τομέα τεχνολογιών
διττής χρήσης, μαζί με άλλα κεφάλαια επιχειρηματικών
συμμετοχών,
β) συνεπενδύει με ίσους όρους έμμεσα, σε άλλα κεφάλαια επιχειρηματικών συμμετοχών τα οποία ηγούνται της
διαδικασίας επένδυσης σε επιχειρήσεις που δραστηριοποιούνται στον τομέα τεχνολογιών διττής χρήσης και
γ) κατ’ εξαίρεση επενδύει άμεσα, σε επιχειρήσεις οι
οποίες έχουν αναπτύξει προϊόντα σε υψηλό επίπεδο τεχνολογικής ετοιμότητας και τα οποία ανταποκρίνονται
στις επιχειρησιακές ανάγκες των ενόπλων δυνάμεων,
όπως αυτές έχουν καθοριστεί στο πλαίσιο του Ειδικού
Στρατηγικού Σχεδιασμού Προγραμμάτων Έρευνας και
Ανάπτυξης.
Άρθρο 2
Επενδυτική επιτροπή
Στο πλαίσιο του καθορισμού της στρατηγικής επενδύσεων και της έγκρισης των χρηματοδοτήσεων του
Ταμείου, στο έργο της Επενδυτικής Επιτροπής συμπεριλαμβάνεται:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 146/23.01.2025
α) Η συμμετοχή στη διαμόρφωση των επενδυτικών κριτηρίων και της επενδυτικής στρατηγικής του
Ταμείου,
β) η αρχική αξιολόγηση, η εισήγηση επισταμένης έρευνας επιχειρήσεων και άλλων κεφαλαίων επιχειρηματικών
συμμετοχών για έμμεσες επενδύσεις και η εν συνεχεία
υποβολή θετικής ή αρνητικής εισήγησης στο Διοικητικό
Συμβούλιο του ΕΛΚΑΚ, επί των προτάσεων χρηματοδοτικής στήριξης που υποβάλλουν από κοινού οι αρμόδιες
Διευθύνσεις του ΕΛΚΑΚ,
γ) η αρχική αξιολόγηση και η εισήγηση επισταμένης
έρευνας για άμεσες επενδύσεις. Η συγκεκριμένη αξιολόγηση περιλαμβάνει την εκτίμηση του συνολικού
οφέλους και του επιπέδου τεχνολογικής ετοιμότητας
του προϊόντος και την εν συνεχεία υποβολή θετικής ή
αρνητικής εισήγησης στο Διοικητικό Συμβούλιο του
ΕΛΚΑΚ, επί των προτάσεων χρηματοδοτικής στήριξης
που υποβάλλουν από κοινού οι αρμόδιες Διευθύνσεις
του ΕΛΚΑΚ,
δ) η μέριμνα και η υποβολή προτάσεων προς το Διοικητικό Συμβούλιο του ΕΛΚΑΚ για την εξασφάλιση της
βιωσιμότητας του Ταμείου και
ε) η συνεχής αποτίμηση της χρηματοοικονομικής
θέσης του Ταμείου, λαμβάνοντας υπόψη της πολιτικές
διαχείρισης κινδύνου.
Άρθρο 3
Λειτουργία
1. Το Ταμείο λειτουργεί τηρώντας ένα διαφοροποιημένο χαρτοφυλάκιο λαμβάνοντας υπόψη την εκτίμηση
κινδύνων.
2. Οι πόροι του Ταμείου κατατίθενται σε έναν ή περισσότερους λογαριασμούς πιστωτικών ιδρυμάτων της
ημεδαπής. Η εξουσία διενέργειας κινήσεων των τραπεζικών λογαριασμών ανήκει στα μέλη της Εκτελεστικής
Επιτροπής του ΕΛΚΑΚ, εκτός εάν αποφασίσει διαφορετικά το Διοικητικό Συμβούλιο.
3. Η διενέργεια πληρωμών και η ανάκτηση αχρεωστήτως καταβληθέντων ποσών, πραγματοποιείται σύμφωνα
με τα καθοριζόμενα στα έγγραφα των επιμέρους συμβάσεων, το συμφωνημένο πλάνο πληρωμών σε περί-
πτωση συνεπένδυσης και τις προβλέψεις της υφιστάμενης νομοθεσίας. Οι πληρωμές διενεργούνται από το
Λογιστήριο του ΕΛΚΑΚ.
4. Η διαχειριστική χρήση του Ταμείου ταυτίζεται με το
ημερολογιακό έτος.
5. Καθορίζεται:
α) Ποσοστό δυόμισι τοις εκατό (2,5%) ετησίως επί
του συνολικού ποσού των κεφαλαίων υπό διαχείριση
τα οποία έχουν καταβληθεί στο χαρτοφυλάκιο του Ταμείου, ως βασική αμοιβή διαχείρισης και
β) ποσοστό είκοσι τοις εκατό (20%) άπαξ επί των κεφαλαιακών κερδών που δημιουργούνται από τα επεν-
δεδυμένα κεφάλαια, ως αμοιβή απόδοσης.
6. Με απόφαση του Διοικητικού Συμβουλίου του
ΕΛΚΑΚ δύναται να τροποποιούνται τα ποσοστά των ως
άνω αμοιβών, λαμβάνοντας υπόψη τις βέλτιστες πρακτικές της αγοράς.
Άρθρο 4
Κατηγορίες εξόδων
1. Οι δραστηριότητες των οποίων οι δαπάνες καλύπτονται από πόρους του Ταμείου αφορούν ιδίως:
α) Έξοδα τα οποία σχετίζονται με τη διερεύνηση,
αξιολόγηση και συνεχή παρακολούθηση άμεσων και
έμμεσων επενδύσεων, είτε αυτό αφορά την αξιολόγηση μεμονωμένων εταιρειών, είτε την αξιολόγηση άλλων
ταμείων για συνεπενδύσεις. Ενδεικτικά αναφέρονται:
αα) Έξοδα συγκέντρωσης κεφαλαίων, όπως έξοδα ταξιδίων, υλικό μάρκετινγκ και διοργάνωση εκδηλώσεων
για την προσέλκυση εταίρων,
ββ) έξοδα επισταμένης έρευνας, όπως υπηρεσίες τρίτων για ανάλυση αγοράς, αμοιβές και έξοδα δικηγόρων,
αμοιβές ορκωτών ελεγκτών λογιστών, τεχνικές αξιολογήσεις, αμοιβές εξωτερικών συμβούλων ή ειδικών και
συνεργασίες με εμπειρογνώμονες για υποστήριξη του
χαρτοφυλακίου,
γγ) έξοδα έρευνας και πρόσβασης σε δεδομένα, όπως
συνδρομές σε πλατφόρμες ανάλυσης αγοράς και μελέτες
αναφοράς κλάδων της οικονομίας,
δδ) έξοδα εξωτερικών ελέγχων και αξιολογήσεων,
όπως υπηρεσίες ανεξάρτητης αποτίμησης εταιρειών
του χαρτοφυλακίου και
β) υποχρεώσεις του ΕΛΚΑΚ κατά τη διαδικασία της
επενδυτικής δραστηριότητας, όπως δανειακά προϊόντα
ή συμμετοχή στο κεφάλαιο.
2. Για την ανάληψη ενεργειών χρηματοδότησης των ανωτέρω δραστηριοτήτων απαιτείται η προγενέστερη έκδοση
σχετικής απόφασης από το αρμόδιο όργανο του ΕΛΚΑΚ.
Άρθρο 5
Κατάρτιση προϋπολογισμού
1. Η αρμόδια Διεύθυνση του ΕΛΚΑΚ υποβάλλει στο
Διοικητικό Συμβούλιο του ΕΛΚΑΚ σχέδιο του ετήσιου
ταμειακού προϋπολογισμού του Ταμείου, στο οποίο
αποτυπώνονται τα αναμενόμενα έσοδα και το μέγιστο
ύψος των εξόδων του επομένου, από το έτος σύνταξης,
οικονομικού έτους.
2. Το τμήμα εξόδων του σχεδίου του προϋπολογισμού
αποτελείται από αντίστοιχα τμήματα, ανάλογα με τις κατηγορίες εξόδων του άρθρου 4 της παρούσας.
3. Ο προϋπολογισμός του Ταμείου ενσωματώνεται στο
γενικό προϋπολογισμό του ΕΛΚΑΚ, λαμβάνοντας υπόψη
το λογιστικό σχέδιο της εταιρείας.
4. Είναι δυνατή η τροποποίηση του προϋπολογισμού
του Ταμείου κατόπιν απόφασης του Διοικητικού Συμβουλίου του ΕΛΚΑΚ.
Άρθρο 6
Κατάρτιση απολογισμού
1. Η αρμόδια Διεύθυνση του ΕΛΚΑΚ υποβάλλει στο
Διοικητικό Συμβούλιο του ΕΛΚΑΚ τον ετήσιο απολογισμό
του Ταμείου, στο οποίο εμφανίζονται τα αποτελέσματα
της εκτέλεσης του προϋπολογισμού των εσόδων και
των εξόδων του προηγούμενου, από το έτος σύνταξης,
οικονομικού έτους.
2. Τα έσοδα και τα έξοδα κατατάσσονται στον απολογισμό με τον ίδιο τρόπο που κατατάσσονται στον
προϋπολογισμό.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 146/23.01.2025
3. Ο απολογισμός του Ταμείου ενσωματώνεται στην
έκθεση που καθορίζεται στην παρ. 3 του άρθρου 10 του
ν. 5110/2024.
Άρθρο 7
Οικονομική διαχείριση - Υποβολή αναφορών
1. Η διαχείριση των οικονομικών του Ταμείου διέπεται
από τις αρχές της διαφάνειας, της ειλικρίνειας και της
χρηστής οικονομικής διαχείρισης.
2. Με μέριμνα της αρμόδιας Διεύθυνσης συντάσσονται
και υποβάλλονται όλες οι αναφορές των οικονομικών
στοιχείων που απαιτούνται για την κατάρτιση των ετήσιων χρηματοοικονομικών καταστάσεων του Ταμείου.
Άρθρο 8
Έλεγχος - Διαφάνεια
1. Επί της οικονομικής διαχείρισης και των ετήσιων
λογαριασμών του Ταμείου διενεργείται τακτικός έλεγχος
από ορκωτούς ελεγκτές - λογιστές. Τα αποτελέσματα
του τακτικού ελέγχου υποβάλλονται στο Διοικητικό Συμβούλιο και είναι μέρος των ετήσιων λογαριασμών του
ΕΛΚΑΚ που υποβάλλονται προς έγκριση στην τακτική
Γενική Συνέλευση.
2. Το Ταμείο υποχρεούται όπως συμμορφώνεται με
πάσης φύσεως κανόνες δημοσιότητας και διαφάνειας
σύμφωνα με την ισχύουσα νομοθεσία.
Άρθρο 9
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 20 Ιανουαρίου 2025
Ο Υπουργός
ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 146/23.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200146.pdf | Tokens: 20148]